هسپانوي نژاده مسلمانان په امریکا کې 
په نړۍ کې د ټولو نه زیات خلک چې تازه مسلمانیږي د لاتینې امریکا اوسیدونکي دي چې په متحده ایالاتو کې یې شمیر په لسګونو زره دی.
ځیني مسلمانې میرمنې ټیکری نه په سر کوي خو په متحده ایالتونو کې د لاتینې امریکا میرمنې چې مسلمانې شویدي، د ټیکري د اغوستو ډیرې پابندې دي. دا میرمنې ټیکري اغوندي او قصداً په هسپانوي ژبې خبرې کوي تر څو پدې ټینګار وکړي چې هغوي د اسلام استازیتوب کوي. میرمن ټوریس چې ګلابي رنګه حجاب یې اغوستی وایي " کله چې خلک ویني مونږ ټیکري اغوستي دي نو هغوي مو احترام کوي. او بله دا چې مونږ د نورو سره توپیر لرو او د حجاب په اغوستو د خوښۍ احساس کوو. مونږ پدې عقیده لرو او دا راته ډیر په زړه پورې دی. " د هسپانوي ژبې څلور زره ټکي عربي ریښې لري او تقریباً ټول یې په " ال" شروع کیږي. دا ټکي د هغه وخت نه په هسپانې کې مروج دي کله چې په منځنۍ پیړۍ کې په اندلس کې د مسلمانانو واکمني وه. دغو مسلمانانو په "موریانو" هم شهرت درلود. میرمن ټوریس وایي په هسپانوي ژبې کې د عربي ټکو موجودیت هغې ته ډیره ګټه کړې ځکه د اسلام په باره کې اکثره شیان چې هغه یې زده کوي په عربۍ کې دي او هغه کولای شي چې په آسانۍ سره یې زده کړي.